Here is a page extracted from Wikipedia that may contain CSS, HTML, and a lot of unformatted text.

Title: Pronombres indefinius en francés
Content: Os pronombres indefinius en francés son pronombres relacionaus con os adchectivos indefinius que substituyen a un substantivo pero mantenendo a información indicada por ixos adchectivos. En cualques casos a palabra que fa servir d'adchectivo indefiniu tamién puet estar un pronombre. En belatros pronombre presenta una forma liucherament diferent a la de l'adchectivo relacionau. Pueden estar masculins, feminins u neutros u invariables. Unatra forma de clasificar-los ye por a cantidat que expresan.

Clasificación por chenero 
Os pronombres indefinius con chenero son:
Aucun, aucune.
Chacun, chacune.
Je ne sais qui.
Quelqu'un, quelqu'une, quelques-uns, quelques-unes.
L'un, l'une, les uns, les unes.
L'autre, l'autre, les autres.
Un autre, une autre, d'autres.
Certains, certaines.
Le même, la même, les mêmes, les mêmes.
N'importe qui.
Nul, nulle.
Plusieurs.
Tel, telle.
Tout, toute, tous, toues.

Os pronombres indefinius invariables u neutros son:
Autrui.
Je ne sais quoi.
N'importe quoi.
Personne.
Quelque chose.
Quiconque.
Rien.
Tout le monde.

Clasificación por quantidat expresada 
Se distingue quantidat zero, quantidat igual a un, quantidat superior a un, quantidat total u similitut.

Quantidat zero 
Destacan rien, personne y aucun(e).

Personne 
Ye un pronombre invariable. Equivale a lo pronombre l'aragonés dengún referiu a personas y por un regular presenta valua negativa.

Quantidat igual a un 
Destacan un(e) autre, quelqu'un, quelque chose, chacun(e) y n'importe qui/quoi/lequel/laquelle.

Autri 
Ye o cognato francés de l'aragonés otri/otre y practicament no se fa servir que en a luenga literaria.

Chacun, chacune 
No presenta plural. Equivale a l'aragonés cadagún, cadaguna.

Quantidat superior a un 
Destacan quelques-un(e)s, plusieurs y d'autres.

Certains, certaines 
No se fa servir que en plural y equivale semanticament a l'aragonés belún.

Quantidat total 
Destacan tous/toutes, tout y tout le monde.

Tous, toutes 
Tous representa una excepción ortografica en francés por pronunciar-se a s final siempre quan fa de pronombre, con a fin de distinguir-lo de quan fa d'adchectivo indefiniu.

Similitut u pareixiu

Le même, la même, les mêmes 
Equivalen en aragonés cheneral a la estructura articlo definiu + mesmo y a la estructura articlo definiu + mateix en aragonés medieval y benasqués.

Referencias

Bibliografía 
  Gramática francesa. Larousse Editorial, S.A, 2000.
  Jesús Cantera y Eugenio de Vicente: Gramática francesa. Editorial Cátedra, S.A., 1999.
  Jacky Girardet y Jean-Marie Cridlig: Panorama Plus 1 Méthode de français. Santillana-Clé International, 1996.
  Jacqueline Picoche y Jean-Claude Rolland: Dictionnaire étymologique du français. Dictionnaires Le Robert, 2009. ISBN 2849024244, 9782849024249.
  Ludivine Glaud, Yves Loiseau y Elise Merlet: Grammaire essentielle du françáis. B1. Les Éditions Didier, 2015.
  Maïa Grégoire y Odile Thiévenaz: Grammaire progressive du français. Clé International, 2002.

Indefinius
Francés